b'\n_START_ARTICLE_\nFaeton (domnevni planet)\n_START_PARAGRAPH_\nFaeton ali Phaeton (tudi Pha\xc3\xabton in Phaethon) je domnevni planet, ki naj bi neko\xc4\x8d obstajal med Marsovo in Jupitrovo tirnico in iz katerega naj bi ob uni\xc4\x8denju nastal asteroidni pas. Ime izvira iz gr\xc5\xa1ke mitologije, kjer je Faeton sin boga Helija, ki je z nepremi\xc5\xa1ljenim obna\xc5\xa1anjem skoraj povzro\xc4\x8dil uni\xc4\x8denje Zemlje. Ko je vozil o\xc4\x8detov son\xc4\x8dni voz in so mu konji u\xc5\xa1li z vajeti, je Zevs re\xc5\xa1il pogubni polo\xc5\xbeaj tako, da ga je pokon\xc4\x8dal s strelo._NEWLINE_Njegov obstoj so v 18. stoletju predpostavili po Titius-Bodejevem zakonu, po katerem naj bi si dalj\xc5\xa1e stranice tirnic zunanjih planetov na\xc5\xa1ega Oson\xc4\x8dja sledile po enostavnem matemati\xc4\x8dnem zaporedju (in ga je kasneje razveljavilo odkritje Neptuna). Ob odkritju, tedaj asteroida Cerere, v predvideni legi leta 1801 so mnogi mislili, da je to iskani planet. Heinrich Wilhelm Mathias Olbers je ob odkritju asteroida Palas na podobni oddaljenosti od Sonca razvil teorijo, da gre dejansko za ostanke nekdanjega planeta, ki je iz nepojasnjenega razloga razpadel. Predvidel je tudi odkritje novih fragmentov._NEWLINE_Po danes uveljavljenem mnenju naj bi bil asteroidni pas namesto tega ostanek protoplanetnega diska, ki mu je vpliv Jupitrove gravitacije ob nastanku Oson\xc4\x8dja prepre\xc4\x8dil tvorbo v planet.'